armvectores/hy_wikipedia_2023 huggingface dataset:
Եվրալիգա

«Բասկետբոլի Եվրալիգա» (անգլ.՝ Euroleague Basketball), Եվրոպայի մասշտաբով ակումբային բասկետբոլի բարձրագույն առաջնություն, որտեղ հանդես են գալիս ակումբներ՝ ՖԻԲԱ-ի եվրոպական բաժանմունքի անդամ 18 երկրներից։ Հովանավորչական պատճառներով լիգան սկսած 2010-11 խաղաշրջանից կոչվում է «Թուրքական ավիաուղիների եվրալիգա» (անգլ.` Turkish Airlines Euroleague): Մրցումները կառավարվում են Եվրոպական բասկետբոլային լիգաների միության (ULEB) կողմից։ Յուրաքանչյուր խաղաշրջանի ընթացքում Եվրալիգան ցուցադրվում է աշխարհի շուրջ 191 երկրներում։ Միացյալ Նահանգներում և Կանադայում ցուցադրվում է NBA TV-ով։


== Պատմություն ==
Եվրալիգայի առաջին խաղարկությունը տեղի է ունենում 1958 թ.-ին։ Այդ ժամանակ լիգան կոչվում էր «Եվրոպայի չեմպիոնների գավաթ», որն իր հերթին ստեղծվել էր ՖԻԲԱ-ի կողմից և ղեկավարվում էր հենց վերջինիս կողմից մինչև 2000 թ.-ը, որից հետո ղեկավարությունն անցնում է ULEB-ի՝ Եվրոպական բասկետբոլային լիգաների միության ձեռքը։
Առաջին չեմպիոնը դառնում է Ռիգայի բանակայինների ակումբը (ASK Rīga)։ Ամենաշատ տիտղոսներ հաղթել է «Ռեալ Մադրիդը» (ընդահուր՝ 8 անգամ)։ Իտալական ակումբները միասին նվաճել են 13 տիտղոս։ Եզրափակիչ խաղերում ամենաշատը հանդես է եկել Թել Ավիվի «Մակկաբի» ակումբը (14 անգամ, որոնցից 5 անգամը դարձել է չեմպիոն)։


== Արտաքին հղումներ ==
Եվրալիգայի պաշտոնական վեբկայք
Եվրալիգայի պատմություն - վիճակագրական տվյալներ Archived 2018-08-24 at the Wayback Machine.
Ֆորում interbasket.net կայքումArchived 2012-04-24 at the Wayback Machine.
Յութուբ ալիք
Fantaziranje.com – Ադտրիատիկի լիգա Archived 2010-11-11 at the Wayback Machine.
Յութուբ ալիք (Իսպաներեն)
(2072) Կոսմոդեմյանսկայա

(2072) Կոսմոդեմյանսկայա (անգլ.՝ Kosmodemyanskaya), աստերոիդ աստերոիդների հիմնական գոտում։ Հայտնաբերվել է 1973 թվականի օգոստոսի 31-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,450429 ա. մ., առավելագույնը մոտենում է 2,0478 ա. մ. հեռավորության վրա և հեռանում 2,8531 ա. մ.։ Արեգակի շուրջ մեկ ամբողջական պտույտ է կատարում 1401,08 երկրային օրվա ընթացքում, իր ուղեծրով շարժվելով միջինում 0,256945 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2072) Կոսմոդեմյանսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերաջուկ (լեռ)

Բերաջուկ, լեռ Իրանում, Կոտուրի լեռնահամակարգի հարավային հատվածում, նրա ջրբաժան գծից 17-17,5 կմ արևելք։ Ձգվում է հարավ-արևելքից, հյուսիս-արևեելք ուղղությամբ 6-7 կմ երկարությամբ։ Շրջակայքի նկատմամբ բարձրությունը զգալի է և ջրբաժան գիծ է կազմում Կոտուրի ավազանին պատկանող երկու փոքրիկ գետակների միջև։


== Ծանոթագրություններ ==
Սվետլիի շրջան (Օրենբուրգի մարզ)

Սվետլիի շրջան (ռուս.՝ Светлинский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1965 թվականին։ Վարչական կենտրոնը՝ Սվետլիյ։


== Աշխարհագրություն ==
Շրջանի տարածքի մակերեսը կազմում է 5608 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16669 մարդ։ Բնակչության խտությունը կազմում էր 2,97 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մ.թ.ա. 732


== Դեպքեր ==


== Ծնունդներ ==


== Մահեր ==
Աննա Նահապետովա

Աննա Ռոդիոնի Նահապետովա (հոկտեմբերի 14, 1978(1978-10-14), Մոսկվա, ԽՍՀՄ), ռուսական թատրոնի ու կինոյի դերասանուհի, բալետի պարուհի։


== Կենսագրություն ==
Աննա Նահապետովան ծնվել է 1978 թվականի հոկտեմբերի 14-ին Մոսկվայում՝ դերասաններ Ռոդիոն Նահապետովի և Վերա Գլագոլևայի ընտանիքում։ Փոքր տարիքից զբաղվել է բալետով։ Երրորդ դասարանում ընդունվել է Լենինգրադի պարարվեստի ակադեմիական ուսումնարանը, իսկ 3 տարի անց տեղափոխվել Մոսկվայի պարարվեստի պետական ակադեմիա՝ Սոֆյա Գոլովկինայի դասարան, որն ավարտել է 1996 թվականին։ Նույն թվականին ընդունվել է Մեծ թատրոնի պետական ակադեմիական պարաախումբ։ Պարել է Վասիլի Վորոխոբկոյի, Գերման Սիտնիկովի և այլ մանկավարժների ղեկավարությամբ։ Առաջին պարային դերը Կին սատանայի դերն էր Պյոտր Չայկովսկու «Մարդուկ-Ջարդուկը» ներկայացման մեջ։ Տարիների ընթացքում պարել է մի շարք ներկայացումներում՝ «Դոն Քիշոտ» (Ջիգա), «Բայադերկա» (թմբուկով պար), «Ռայմոնդա» (սարակինոսյան պար), «Քնած գեղեցկուհի» (գյուղական պար), «Սպարտակ» (կուրտիզանուհի), «Լեա» (աղքատ կին), «Փարավոնի դուստրը» (Կարիատիդա), «Եռեզր գլխարկ» (Խոտա), «Ոսկե դար» (ավազակի ընկերուհի), «Կոպելիա» (մազուրկա)։
Առաջին անգամ կինոյում նկարահանվել է մանուկ հասակում՝ ռեժիսոր Նաում Բիրմանի «Կիրակնօրյա հայրիկ» մելոդրամայում կատարելով Նինայի՝ մանկապարտեզի դաստիարակչուհու դստեր դերը։ Դաստիարակչուհու դերը կատարում էր մայրը՝ Վերա Գլագոլևան։ 2002 թվականին կատարել է Մաշայի դերը «Կարապի լճի գաղտնիքը» հեքիաթում, իսկ մեկ տարի անց նկարահանվել է ռեժիսոր Գեորգի Յունգվալդ-Խիլկևիչի երկու ֆիլմերում։
2007 թվականին Աննա Նահապետովան նկարահանվել է «Օրենք ու կարգուկանոն։ Հանցավոր դիտավորություն 2» և «Բժիշկ Սելիվանովայի անձնական կյանքը» սերիալներում։ 2009 թվականին նկարահանվել է մոր՝ Վերա Գլագոլևայի «Շարունակ պատերազմ է» սոցիալական դրամայում։


=== Անձնական կյանք ===
2006 թվականին Աննա Նահապետովան ամուսնացել է Մեծ թատրոնի արտիստ Եգոր Սիմաչյովի հետ, ում հետ 10 տարի ապրել է քաղաքացիական ամուսնությամբ։ Հարսանիքից հետո ծնվել է դուստրը՝ Պոլինան։ Այնուհետև ամուսինները բաժանվել են։


== Գործունեություն ==


=== Դերերը թատրոնում ===
Երգիծանքի թատրոնԴրուգոյ թատրոնԼեստնիցա կինոդպրոցԱրտ Վոյաժ թատերական կենտրոնՄիչուրինսկի դրամատիկական թատրոնՌոման Վիկտյուկի թատրոն


=== Ֆիլմագրություն ===


== Մրցանակներ և պարգևներ ==
Կանացի լավագույն դեր «Շարունակ պատերազմ է» ֆիլմի համար, «Ամուրյան աշուն» փառատոն (2009)
Կանացի լավագույն դեր «Ապակե գազանանոցը» ներկայացման համար (Միչուրինսկի դրամատիկական թատրոն), «Թատերական Ատոմգրադ» փառատոն (2015)


== Ծանոթագրություններ ==


== Արտաքին հղումներ ==
«Վերայի և Ռոդիոնի դուստրը՝ դերասանուհի, բալետի պարուհի Աննա Նահապետովան»։ Армянский музей Москвы и культуры наций (ru-RU) 
«Աննա Նահապետովա․ «Դուստրս հանկարծ հայտարարեց․ «Ես գիտեմ, թե ինչու են տատիկ Վերան և պապիկ Ռոդիոնը բաժանվել»»։ tele.ru (ru-RU)։ 2012-08-21
Alter Ego (երգ)

«Alter Ego» (հայերեն՝ ուրիշ ես, հուն․՝ εναλλακτικός εαυτός), հույն կիպրական ռոք խումբ Minus One-ի երգն է։ Երգը կներկայացնի Կիպրոսը Եվրատեսիլ 2016 երգի մրցույթին։ Երգի տևողությունը 3։05 է։ Այն թողարկվել է փետրվարի 22-ին (2016)։ Երգը հանդես կգա առաջին կիսաեզրափակչի երկրորդ մասում։
2015 թվականի նոյեմբերի 4-ին պաշտոնապես հայտարարվեց նրա մասին, որ Minus խումբը պետք է ներկայացնի Կիպրոսը, առաջիկա Եվրատեսիլի շրջանակններում։ Մրցույթի համար, երգի հեղինակները դարձան հենց խմբի անդամները, և նաև շվեդ կոմպոզիտոր և երգահան Թոմաս գ։ Սոն-ը (անգլ.՝ Thomas G:son), ով գրել է նաև մի քանի այլ երգեր Եվրատեսիլի մասնակիցների համար, այդ թվում նաև 2012 թվականի Եվրատեսիլի հաղթող երգը՝ «Euphoria»: Երգի տեսահոլովակը թողարկվել է 2016 թվականի փետրվարի 22-ին, իսկ երաժշտական սինգլը՝ մարտի 11-ին։


== Արտաքին հղումներ ==
Երգի տեսահոլովակը YouTube-ում


== Ծանոթագրություններ ==
Ֆուտբոլի Ֆրանսիայի սուպերգավաթ

Ֆուտբոլի Ֆրանսիայի սուպերգավաթ (ֆր.՝ Trophée des Champions), ֆրանսիական ֆուտբոլային մրցաշար՝ կազմված 1 խաղից, որին մասնակցում են նախորդ մրցաշրջանի Լիգա 1-ի և Ֆրանսիայի գավաթի հաղթողները։ Այն համարժեք է այլ երկրներում անցկացվող սուպերգավաթներին։ Գործող չեմպիոնը Պարի Սեն-Ժերմենն է, որը 2017 թվականի Ֆրանսիայի սուպերգավաթում 1-2 հաշվով պարտության մատնեց Մոնակոյին՝ նվաճելով իր 7-րդ սուպերգավաթը։


== Պատմություն ==
Ֆրանսիայի սուպերգավաթը իր անվանմամբ առաջին անգամ գործածվեց 1995 թվականին, բայց այս ձևաչափով մրցաշարը անցկացվում է 1949 թվականից, երբ 1948-49 մրցաշրջանի Ֆրանսիայի առաջնության հաղթող Ռեյմսը 4-3 հաշվով պարտության մատնեց 1948-49 մրցաշրջանի Ֆրանսիայի գավաթի հաղթող Ռասինգ Փարիզին։
1955 թվականից 1973 թվականը Ֆրանսիայի ֆուտբոլի ֆեդերացիան անցկացնում էր նմանատիպ մրցաշար՝ Challenge des champions անվանմամբ։ Խաղը սկսեց նորից անցկացվել 1985 թվականին, սակայն այն անցկացվեց ընդամենը 2 տարի՝ իր հայտնի չլինելու պատճառով։ Ֆրանսիայի ֆուտբոլի ֆեդերացիան 1995 թվականին պաշտոնապես վերականգնեց սուպերգավաթը՝ իր ներկայիս անվանմամբ և ձևաչափով, իսկ առաջին խաղը տեղի ունեցավ 1996 թվականի հունվարին՝ Պարի Սեն-Ժերմենի և Նանտի միջև։ Հաջորդ մրցաշրջանում խաղը չանցկացվեց, քանի որ Օսերը դուբլ ձևակերպելով՝ հաղթելով Ֆրանսիայի առաջնությունը և Ֆրանսիայի գավաթը։ Նմանատիպ իրավիճակ տեղի ունեցավ 2008 թվականին, երբ Օլիմպիկ Լիոնը դուբլ նվաճեց։ Սկզբից որոշվեց խաղը չեղարկել, սակայն վերջին պահին Ֆրանսիայի փոխչեմպիոն Բորդոյին թույլատրվեց մասնակցել հանդիպմանը և վերջինս հաղթեց 5-4 հաշվով հաղթեց հետխաղյա 11-մետրանոցների հարվածաշարում։
Ֆրանսիայի սուպերգավաթը անցկացվել է տարբեր մարզադաշտերում։ 2009 թվականի սուպերգավաթը առաջին անգամ անցկացվեց Ֆրանսիայի տարածքից դուրս՝ Մոնրեալի Օլիմպիական մարզադաշտում։ Դրանից հետո այն անցկացվել է նաև Թունիսում, Մարոկկոյում, ԱՄՆ-ում, Գաբոնում և Չինաստանում։


== Հաղթողներ ==


== Ծանոթագրություններ ==


== Արտաքին հղումներ ==
Ֆրանսիայի սուպերգավաթը LFP.fr կայքում
Վերնիեր (այլ կիրառումներ)

Վերնիեր

Սարքաշինության մեջ, չափիչ սարքերում ըստ սանդղակի բաժանումների երկարությունները և անկյունները ճշգրիտ հաշվելու հարմարանք։ Նույնն է, ինչ նոնիուսը։
Ռադիոտեխնիկայում, ռադիոընդունիչների և ռադիոսարքավորումների կառավարման բռնակներից դեպի լարման օրգանները դանդաղեցնող փոխանցումն ապահովող հարմարանք՝ նրանց ավելի ճշգրիտ համալարման համար։
Նախքան քնելս

Նախքան քնելս  (անգլ.՝ Before I Go To Sleep), բրիտանական դետեկտիվ թրիլեր, նկարահանված Ռոուեն Ժոֆի կողմից` Սի. Ջեյ Ուոթսոնի համանուն վեպի հիման վրա։ Գլխավոր դերերում նկարահանվել են ՝ Նիկոլ Քիդմանը, Մարկ Ստրոնգը, Քոլին Ֆերտը և Անն-Մարի Դաֆը։


== Սյուժե ==
Վնասվածքների արդյունքում կինը, ամեն օր արթնանալով, չհիշելով իր անձը և իրեն շրջապատող մարդկանց, կասկածի տակ է դնում իր շուրջը կատարվող ամեն բան։


== Դերերում ==
Նիկոլ Քիդման՝ Քրիստին ԼուկասՔոլին Ֆերտ՝ Բեն Լուկաս/Մայք
Մարկ Ստրոնգ՝ Բժիշկ Էդ ՆաշԱնն-Մարի Դաֆ՝ ՔլերԴին-Չարլզ Չեփմեն՝ Ադամ
Ռոզի ՄակՖերսոն՝ Էմիլի
Ջինգ Լուսի՝ Քույր Քեյթ


== Նկարահանումներ ==
2011 թվականի մայիսի 1-ին Ռիդլի Սքոթը գնել է Ուաթսոնի վեպի հեղինակային իրավունքները և որպես սցենարիստ և ռեժիսոր վարձել է Ռոուեն Ժոֆին։ 2012 թվականի փետրվարին Նիկոլ Քիդմանը ֆիլմում նկարահանվելու առաջարկ ստացավ և նույն թվականի մայիսին ստացավ Քրիստինի դերը։ 2012 թվականի հոկտեմբերի 31-ին Մարկ Ստրոնգը միացավ դերասանական կազմին։ 2012 թվականի նոյեմբերի 13-ին «The Hollywood Reporter»-ը հաղորդեց, որ Նիկոլ Քիդմանը ցանկություն է հայտնել կրկին աշխատել Քոլին Ֆերտի հետ, ում հետ նախկինում նկարահանվել է «Հատուցում» ֆիլմում, և 2013 թվականի փետրվարի 6-ին Ֆերտը ֆիլմում դեր ստացավ։
Նկարահանումները տեղի են ունեցել Լոնդոնում՝ «Twickenham Studios» ստուդիայում։


== Տես նաև ==
Հիշիր (ֆիլմ, 2000)
Առաջին 50 համբույր


== Ծանոթագրություններ ==


== Արտաքին հղումներ ==
Սանտո Ստինո դի Լիվենցա

Սանտո Ստինո դի Լիվենցա  (իտալերեն՝ Santo Stino di Livenza) , կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 11734 մարդ։ Խտությունը կազմում է 173 մարդ/կմ²։ Տարածքը գրավում է 68 կմ²։ Փոստային ինդեքս՝ 30029։ Հեռախոսային կոդ՝ 0421։
Վինտերհաուզեն

Վինտերհաուզեն  (գերմ.՝ Winterhausen), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 1469 մարդ (ըստ 2010 թվականի դեկտեմբերի 31-ի)։ Տարածքը կազմում է 8,72 կմ²։ Պաշտոնական կոդ՝ 09 6 79 206։


== Ծանոթագրություններ ==


== Արտաքին հղումներ ==
Պաշտոնական էջ
Եղևնին (մուլտֆիլմ)

Եղևնի (ռուս.՝ Ель), 1984 թվականին նկարահանված մուլտֆիլմ։ Ռեժիսոր Անատոլի Սոլինը նկարահանել է այն «Էկրան» ստեղծագործական միությունում, ըստ Հանս Քրիստիան Անդերսենի համանուն հեքիաթի։


== Սյուժե ==
Անտառի փոքրիկ բացատում մի եղևնի կար։ Նրա տեղը լավն էր, իսկ շուրջը աճում էին ավելի մեծ եղևնիներ և սոճիներ։ Բայց եղևնին չէր համբերում, թե ինքը երբ է մեծանալու։ Աշնանը անտառ են գալիս փայտահատները և կտրում ամենամեծ ծառերը։ «Դուք չգիտե՞ք, թե ուր են նրանց տանում», հարցնում է եղևնին թռչող արագիլից։ Արագիլը պատասխանում է, որ ծովում շատ նոր նավեր է տեսել` բարձր կայմերով, և նրանցից եղևնու հոտ էր գալիս։
Երբ գալիս է ձմեռը, անտառում սկսում են կտրել մատղաշ եղևնիներ։ «Ո՞րր են նրանք գնում», հարցնում է եղևնին։ Ճնճղուկները պատասխանում են, որ իրենք եղել են քաղաքում, նայել են պատուհաններից ներս և տեսել են, որ եղևնիներին դնում են սենյակում և զարդարում փայլփլուն խաղալիքներով և մոմերով։ Սուրբ Ծնունդից առաջ եղևնին կտրում են։ Նա ուշքի է գալիս «Այս գիշեր եղևնին կփայլի» խոսքերից։ Եղևնուն զարդարում են, պայծառ տոն է կազմակերպվում երաժշտությամբ և պարերով։ Բայց հաջորդ օրը եղևնին տանում են տանիք և թողնում մթության մեջ, միայն մկներն են խոսում նրա հետ։ Իսկ ամռանը այն դուրս են հանում և գցում փայտերի մոտ։ Եղևնին հիշում է իր թարմ պատանեկությունը, ուրախ տոնը, փոքրիկ մկնիկներին։ «Պետք էր առաջ ուրախանալ, երբ դեռ կար ժամանակ», մտածում է խեղճ ծառը։           


== Հեղինակներ ==
սցենարի հեղինակ և ռեժիսոր` Անատոլի Սոլին
բեմադրող նկարիչ` Իննա Պշենիչնայա
օպերատոր` Վլադիմիր Միլովանով
կոմպոզիտոր` Վիկտոր Բաբուշկին
հնչյունային օպերատոր` Նելլի Կուդրինա
նկարիչներ` Իգոր Մեդնիկ, Սվետլանա Սիչկար, Օլգա Խորովա, Տ. Արեշկովա, Ն. Բազելցևա, Սեմյոն Պետեցկի, Վլադիմիր Սպորիխին
մոնտաժող` Լյուդմիլա Ռուբան
խմբագիր` Վ. Մեդվեդովսկայա
տնօրեն` Լ. Վարենցովա
տեքստը կարդում է Ալեքսեյ ԲատալովըՀեղինակները ներկայացված են ըստ մուլտֆիլմի լուսագրերի։


== Վերաթողարկում ==
Մուլտֆիլմը DVD ձևաչափով թողարկվել է «Անդերսենի կախարդական հայելին» մուլտֆիլմի ժողովածուում։


== Քննադատների արձագանք ==


== Ծանոթագրություններ ==


== Արտաքին հղումներ ==
Եղևնի մուլտֆիլմը «Անիմատոր.ռու» կայքում
Եղևնի(1984)(անգլ.) ֆիլմը Internet Movie Database կայքում
Каталог ТО «Экран» Archived 2016-03-24 at the Wayback Machine.
Анатолий Солин — Энциклопедия отечественного кино Archived 2018-01-04 at the Wayback Machine.
Բոբրիկ (գյուղ, Ռոմնիի շրջան)

Անվան այլ կիրառումների համար տե՛ս՝ ԲոբրիկԲոբրիկ (ուկրաիներեն՝ Бобрик), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Բոբրիկ գյուղում բնակվում էր 1 893 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերդակ (անձնանուն)

Անվան այլ կիրառումների համար տե՛ս՝ Բերդակ (այլ կիրառումներ)Բերդակ, հայկական արական անուն։ Հայերեն բերդ բառի փաղաքշական ձևն է։


== Գործածություններ ==
Բերդակ, իր կնոջ՝ Խաթունի հետ նվերներ արեց Հերհերի Սուրբ Հովհաննես վանքին, 1321 թվական։


== Ծանոթագրություններ ==
Հրաման (մարտական)

Անվան այլ կիրառումների համար տե՛ս՝ Հրաման (այլ կիրառումներ)Հրաման, մարտական, հրամանատարի արձակած հրաման ենթակա զորքերին՝ ընդունված վճռի իրականացման համար։ Հրամանը լինում է հակիրճ, պարզ և հասկանալի։ Կատարվում է առանց առարկության, ժամանակին և ճիշտ։ Զորամասերի և միավորումների հրամանատարները հրաման տալիս են գրավոր, իսկ ստորաբաժանումներին՝ բանավոր։ Կատարելուց հետո ենթական անմիջապես զեկուցում է հրաման տված անձին։
Միլտինո

Միլտինո – գյուղ Ռուսաստանի Վլադիմիրի մարզի Կոլչուգինսկի շրջանում, մտնում է Ռազդոլեսկոյի գյուղական բնակավայրի կազմի մեջ։


== Աշխարհագրություն ==
Գյուղը գտնվում է Ռազդոլե ավանի կենտրոնից 22 կմ հարավ-արևմուտք և Կոլչուգինո քաղաքի շրջկենտրոնից 14 կմ հարավ-արևմուտք։


== Պատմություն ==
XIX դարի վերջին – XX դարի սկզբին գյուղը մտնում էր Պոկրովսկի գավառի Կորոբովշչինսկի շրջանում, 1925 – ից՝ Ալեքսանդրովսկի շրջանի Կիրժաչի գավառի կազմում։ 1859 թվականին գյուղում Եղել է 20 տուն, 1905 թվականին՝ 28 տուն, 1926 թվականին՝ 38 տուն։
Բնակավայրը գտնվում է ֆինա-ուգորյան ժողովրդի հողերի վրա։
1929-ից գյուղը Կոլչուգինսկի շրջանի Նովո-Ֆեթինսկի գյուղխորհրդի կազմում էր, 1954-ից՝ Կորոբովշչինսկի գյուղխորհրդի կազմում, 1979 - ից՝ Բելոռեչենսկի գյուղխորհրդի կազմում, 1984 – ից՝ Ռազդալևսկու գյուղխորհրդի կազմում, 2005 – ից՝ Ռազդալևսկու գյուղական բնակավայրի կազմում։


== Բնակչություն ==


== Ծանոթագրություններ ==


== Արտաքին հղումներ ==
Քերովբե Ջեզվեջյան

Քերովբե Ջեզվեջյան (1883, Կ. Պոլիս-12 փետրվարի, 1942, Կ. Պոլիս), հայ բժիշկ։


== Կենսագրություն ==
Ծնվել է 1883 թվականին Կ. Պոլսի Մաքրիգյուղ թաղամասում։ Ավարտել է Կ. Պոլսի Կումկափու թաղամասի Պեզճյան դպրոցը, այնուհետև Կ. Պոլսի Օսմանյան կայսերական բժշկական վարժարանը։ Եղել է կանանց և մանկական հիվանդությունների բժիշկ։ 1909 թվականին Կիլիկիայի Ադանա քաղաքում բժիշկ է աշխատել։
1909 թվականի մարտի 28-ին՝ Ադանայում հրահրված հայկական կոտորածների նախօրյակին, թուրք սադրիչները քաղաքի Սաաթխանեի(ժամացույցի) հրապարակի մոտակայքում սպանել են Լութֆիկ անունով մի կեսարացի հայի, որի թլպատված լինելու մասին նախապես իմացել էին։ Ոճրագործությունից հետո թուրքերը քաղաքով մեկ լուր են տարածել, թե հայերը դարձյալ «իս­լամ» են սպանել։ Սակայն սպանվածին ճանաչող մի քանի թուրքեր կասկած են հայտնել, թե սպանվածը կարող է և հայ լինել։ Կառավարությունում ստիպված որոշել են դիակը բժշկական քննության ենթարկել և կանչել են բժիշկ Քերովբե Ջեզվեջյանին։ Բժիշկը դիազննումից հետո համարձակություն է ունեցել հայտարարելու, որ սպանվածը հայ է՝ ատաղձագործ Լութֆիկը, որին ինքը մի քանի օր առաջ վիրաբուժական գործողության էր ենթարկել, միաժամանակ ցույց է տվել հանգուցյալի թևի վրայի խաչանշանը։
1914 թվականին՝ Առաջին աշխարհամարտի ժամանակ, զորակոչվել է օսմանյան բանակ և Չանաքկալեի ռազմաճակատում զինվորական բժիշկ ծառայել։ Գերի է ընկել անգլիական բանակին և Հնդկաստան տարվել։ Չորս տարվա գերությունից հետո Կ. Պոլիս է վերադարձել։ Կ. Պոլսի Բեյօղլու (Բերա) թաղամասում բացել է սեփական բուժարան և բժիշկ աշխատել։ Որոշ ժամանակ աշխատել է նաև Կ. Պոլսի բուլղարական հիվանդանոցում։ Կ. Պոլսի հայկական համայնքում ճանաչված է եղել իր բարեգործություններով։
Մահացել է 1942 թվականին փետրվարի 12-ին, Կ. Պոլ­սում՝ 59 տարեկանում։


== Գրականություն ==
[Սերոբեան] Մուշեղ եպիսկոպոս, Ատանայի ջարդը եւ պատասխանատուները, Պոսթոն, 1910։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Սիմոնյան Հրաչիկ, Հայերի զանգվածային կոտորածները Կիլիկիայում (1909 թ. ապրիլ), Երևան, 2009։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Մեծ Բրիտանիայի տնային առաջնություն 1903/1904

1903/1904 մրցաշրջանի Մեծ Բրիտանիայի տնային առաջնությունը քսանմեկերորդն էր։ Այն ամենասակավագոլն էր։
Լավ մեկնարկեց  Անգլիայի հավաքականը՝ դժվարին ոչ-ոքի խաղալով ուելսցիների հետ և 3-1 հաշվով հաղթելով  Իռլանդիայի հավաքականին։ Պատմականորեն անգլիացիների գլխավոր մրցակիցը՝  Շոտլանդիայի հավաքականը հիասթափեցրեց՝ նույն մրցակիցների հետ խաղերում գրանցելով ոչ-ոքիներ միևնույն 1-1 հաշվով։ Իռլանդացիները մեկնարկային պարտությունից հետո կարողացան վերականգնվել՝ ոչ-ոքի խաղալով շոտլանդացիների հետ և նվազագույն հաշվով հաղթելով հաղթելով ուելսցիներին, ինչը նրանց դուրս բերեց երկրորդ հորիզոնական։
Ավանդույթի համաձայն, մրցաշարի ելքը պիտի վճռվեր  Շոտլանդիա- Անգլիա խաղում, ուր շոտլանդացիներին չեմպիոն դառնալու համար անհրաժեշտ էր հաղթանակ։ Սակայն հանդիպման միակ գոլը, որը խփեց առաջնության բոոր ժամանակների լավագույն ռմբարկու Սթիվ Բլումերը, անգլիացիներին պարգևեց հաղթանակ, ու դրա հետ նաև առաջնության հաղթողի տիտղոսը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Կարեն

Կարեն (դասական ուղղագրությամբ՝ Կարէն), հայկական տղամարդու տարածված անձնանուն է, անհիշելի ժամանակներից օգտագործվելի հայերի մեջ։ Ծագել է իրանական Կարեն (Kārēn, արդի պարսկերեն՝ قارن, Qâran) անձնանունից։ Այս անվան հետ բոլորովին կապ չունի Կարինյան ազգանունը, որը ծագում է Կարին քաղաքի անունից։


== Հայտնի կրողներ ==
Կարեն Աղամյան
Կարեն Ասրյան
Կարեն Դեմիրճյան
Կարեն Խաչատրյան
Կարեն Կավալերյան
Կարեն Շահնազարով
Կարեն Ջանիբեկյան
Կարեն Դուրգարյան


== Եվրոպական, ամերիկյան, ճապոնական անուններ ==
Կարեն կամ Քերեն (անգլ.՝ Karen), իգական անուն, որը հաճախ օգտագործվում էր Միացյալ Նահանգներում։ Փոխառություն է դանիերենից, որում սկզբնապես եղել է Կատերինա անվան փաղաքշական ձև։
Այն դասվում էր Միացյալ Նահանգների ամենահանրաճանաչ 10 անվանումների շարքում՝ 1951 թվականից մինչև 1968 թվականը, և 1965 թվին ամենատարածված աղջիկների անունների շարքում 3-րդն էր:
Դանիայում, մասնավորապես, դա 12-րդ ամենատարածված իգական անձնանունն է:


== Հայտնի կրողներ ==
Քարեն Գիլան - բրիտանացի դերասան
Կարեն Բլիքսեն - դանիացի գրող, Աֆրիկայից դուրս գրքի հեղինակ
Կարեն Կարպերտեր - ամերիկացի երգիչ, Duo Carpenter-ի վոկալիստ
Կարեն Ստրատման - ամերիկացի ձայնային դերասան
Կարեն Էլսոնի - մոդել
Կարեն Ֆուկուհարան - ամերիկացի դերասան, ձայնային դերասան
Կարեն Պիստորիուս


== Ծանոթագրություններ ==
Պատուս

Պատուս (պորտ.՝ Patos), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պատուսի գավառի կազմի մեջ։ Բնակչությունը կազմում է 100 663 մարդ (2006 թվականի տվյալներով)։ Գրավում է 513 կմ2 տարածք։ Բնակչության խտությունը՝ 191,6 մարդ/կմ²։


== Պատմություն ==
Քաղաքը հիմնադրվել է 1903 թվականի հոկտեմբերի 24-ին


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 364.194.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 3.704,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,678 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
CPRM – Serviço Geológico do Brasil
Prefeitura Municipal de Patos Archived 2022-01-14 at the Wayback Machine.
FAMUP
Ալյոնա Լանսկայա

Ալյոնա Լանսկայա (բելառուսերեն` Алена Ланская, իսկական անունը՝ Ելենա Միխայլովնա Լեպոխինա/Еле́на Миха́йловна Лепо́хинаսեպտեմբերի 7, 1985(1985-09-07), Մոգիլյով, Բելառուսական ԽՍՀ, ԽՍՀՄ), բելառուս երգչուհի 
, Բելառուսի Հանրապետության վաստակավոր արտիստուհի (2011)։ 2011 թվականին հաղթող է ճանաչվել բելառուսական Վիտեբսկ քաղաքում անցկացված «Սլավյանսկի բազար» երգի մրցույթում։ Մրցանակակիր ու դափնեկիր է դարձել նաև «Սարանդև-2008» (Բուլղարիա); «Եվրոպայի բավաթ-2009» (Ռուսաստան); Atlantic Breeze 2010 մրցույթներում։
Ալյոնան 2013 թվականի մայիսին "Solayoh" երգով ներկայացրել է Բելառուսը Եվրատեսիլ 2013 երգի մրցույթում և եզրափակիչ փուլում վաստակելով 48 միավոր՝ զբաղեցրել է 16-րդ հորիզոնականը։ Բացի այդ, Եվրատեսիլ 2013 երգի մրցույթի մասնակից ամենագեղեցիկ երգչուհիների ցանկում գրավել է 2-րդ տեղը։


== Սկավառակագրություն ==


=== Ստուդիական ալբոմներ ===
Лабиринты судьбы – 2010
Solayoh – 2013
Я жива - 2018


=== Սինգլ ===
"Solayoh" – 2013


=== Այլ երգեր ===
"Everybody Get Up!"
"Тише-тише"
"Life is Ok!"
"Небо знает"
"Бумажная любовь"
"Белая ластаўка"
"Дави на газ"
"Васiльковае неба"
"Папараць-кветка"
"На краю"
"Солео"
"All My Life" - 2011
"Rhythm of Love" - 2012
"Сказка о любви"
"You're the Lucky One"
"Speak"
"Спит"
"I'm Alive"
"Я Жива"


== Ծանոթագրություններ ==


== Արտաքին հղումներ ==
Ալյոնա Լանսկայաի պրոֆիլը «Եվրատեսիլ»-ի պաշտոնական կայքում
Ալյոնա Լանսկայա Internet Movie Database կայքում
Ռոսոշկա (Դևիցայի վտակ)

Անվան այլ կիրառումների համար տե՛ս՝ Ռոսոշկա (այլ կիրառումներ)Ռոսոշկա (ռուս.՝ Россошка), գետ Ռուսաստանում, հոսում է Վորոնեժի մարզում։ Գետաբերանը տեղակայված է Դևիցա գետի աջ ափին՝ 55 կմ հեռավորության վրա։ Գետի երկարությունը 15 կմ է,ավազանի տարածքը 192 կմ2 է։ Ռոսոշկաի ակունքը գտնվում է Մեծ Մեզդրյանկա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100812107000002334
Հիդրոլոգիական ուսումնասիրությունների կոդը - 107000233
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիսոկի Խոլմ (գյուղ, Սմոլենսկի շրջան)

Վիսոկի Խոլմ (ռուս.՝ Высокий Холм), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 193 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեր գրական վարք ու բարքից

«Մեր գրական վարք ու բարքից», Հովհաննես Թումանյանի հոդվածներից մեկը, որն առաջին անգամ տպագրվել է 1899 թվականի ապրիլի 11-ին։


== Պատմություն ==
Հոդվածն առաջին անգամ հրատարակվել է 1899 թվականի ապրիլի 11-ին «Տարազ» շաբաթաթերթի № 13-ի 315-316-րդ էջերում։ Ապա հոդվածը տպագրվել է Երևանում 1935 թվականին տպագրված, Նվարդ Թումանյանի կազմած և խմբագրած «Թումանյանը քննադատ» գրքի 69-71-րդ էջերում։ Այնուհետև հրատարակվել է Հովհաննես Թումանյանի «Երկերի ժողովածու վեց հատորով» (1940-1959 թվականներ) շարքի 4-րդ հատորի 59-61-րդ էջերում։
Թումանյանի երկերի լիակատար ժողովածուի 6-րդ հատորում արտատպվել է «Տարազ» շաբաթաթերթից։


== Թեմա ==
Հոդվածում Թումանյանն անդրադարձել է գրողներին անընդհատ քննադատող լրագրերին՝ դրանց թվում նշելով «Մշակը» և «Նոր-Դարը»։ Նա նկատի է ունեցել 1899 թվականի ապրիլի 1-ին «Նոր-Դարի» № 58-ում տպագրված «Այս ինչիցն է» առաջնորդող հոդվածը, որտեղ ասվում է, թե «Վերջին քսան տարվա ընթցաքում մեր մտավոր կյանքը չէ ծնել, չէ մշակել գեթ մի քանի նշանավոր հրապարակախոս գրողների․ դրա փոխարեն անընդունակների, աղմուկ հանողների, և՛ միտքը, և՛ սիրտ պղտորողների, և՛ հայերեն լեզուն ապականողների ահագին լեգեոն է հրապարակ ընկել», բոլոր աչքի ընկնող գործերն ու գործիչները եղել են անցյալում։


== Ծանոթագրություններ ==
Միքայելե Ռաշիդ

Միքայելե Ռաշիդ (Միքայիլ Ռաշիդի Հայդոյան), (նոյեմբերի 18, 1925(1925-11-18), Թիֆլիս, ԱԽՖՍՀ, ԽՍՀՄ - 1985), քուրդ բանաստեղծ, թարգմանիչ, ԽՍՀՄ գրողների միության անդամ 1958 թվականից։


== Կենսագրություն ==
Միքայելե Ռաշիդը ծնվել է 1925 թվականի նոյեմբերի 18-ին, Թիֆլիսում։ 1948 թվականին ավարտել է Երևանի հայկական մանկավարժական ուսումնարանը։ 1948-1950 թվականներին սովորել է Երևանի Խաչատուր Աբովյանի անվան հայկական մանկավարժական ինստիտուտի լեզվագրական ֆակուլտետում։ Երրորդ կուրսից մեկնել է Մոսկվա, որտեղ սովորել և 1954 թվականին ավարտել է Մաքսիմ Գորկու անվան գրականության ինստիտուտը։ 1954 թվականին աշխատել է «Աշտարակի կոլխոզնիկ» շրջանային թերթում, 1955-1961 թվականներին՝ «Ռյա թազա» քրդերեն թերթում, 1961 թվականից ՀԽՍՀ նախարարների խորհրդի հեռուստատեսության և ռադիոյի պետական կոմիտեի քրդական հաղորդումների խմբագրությունում եղել է թարգմանիչ։ Նրա առաջին բանաստեղծությունը տպագրվել է 1946 թվականին «Գրական թերթ»-ում։
Ստեղծագործել է քրդերեն և հայերեն։ Քրդերեն լույս են տեսել նրա «Իմ սիրտը» (Երևան, 1960), «Իմ փիսիկը» (Երևան, 1965), «Ժամանակ» (Երևան, 1966), «Արև» (Երևան, 1970), «Պատուհան» (Երևան, 1974), «Մտորումներ» (Երևան, 1978): Ռուսերեն լույս են տեսել՝ «Հայրենի ճամփաներով» (Մոսկվա, 1960), «Հրաշք» (Մոսկվա, 1976) գրքերը։ Միքայելե Ռաշիդի և Սահիդե Իբոյի թարգմանությամբ (հայերենից) քրդերեն լույս է տեսել Եղիշե Չարենցի «Լենինն ու Ալին» (Երևան, 1957): Միքայելե Ռաշիդը թարգմանել է նաև «Ավետիք Իսահակյանի լիրիկան» (Երևան, 1977):


== Երկեր ==
Հայրենի ճամփաներով, Երևան, Հայպետհրատ, 1958։
Խիղճ (բանաստեղծություններ), 1984։
Окно (Стихи; Пер. с курд.), 1985.
В дороге (Стихи), 1985.


== Ծանոթագրություններ ==
Սանտ'Իլարիո դելո Յոնիո

Սանտ'Իլարիո դելո Յոնիո (իտալերեն՝ Sant'Ilario dello Ionio), քաղաք Իտալիայում՝ Կալաբրիա մարզի Ռեջիո Կալաբրիա գավառում։
Բնակչությունը՝ 1371 մարդ, բնակչության խտությունը՝ 105 մարդ/կմ²։ Զբաղեցնում է 13 կմ² տարածք։ Փոստային ինդեքսն է՝ 89040։ Հեռախոսային կոդը՝ 0964։
Կոմունայի հովանավորն է սուրբ Իլարիոն Մեծը։ Տոնը նշվում է հոկտեմբերի վերջին կիրակի օրը։


== Ժողովրդագություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0964 365006
Էլեկտրոնային փոստ՝ info@comune.santilariodelloionio.rc.it
Պաշտոնական կայք՝ http://www.comune.santilariodelloionio.rc.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նիո (այլ կիրառումներ)

Նիո, կարող է վերաբերել՝

Նիո - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Նիո - շրջան Էստոնիայի Տարտումաա նահանգում
Նիո - գյուղական ավան Էստոնիայի Տարտումաա նահանգի Նիո շրջանում
Զորան Յանկովիչ

Զորան Յանկովիչ (փետրվարի 8, 1974(1974-02-08), Ինջիա, Socialist Autonomous Province of Vojvodina, Սերբիայի Սոցիալիստական Հանրապետություն, ՀՍՖՀ), սերբիական և բուլղարական ֆուտբոլիստ, հարձակվող։ 2002-2007 թվականներին խաղացել է Բուլղարիայի ազգային հավաքականում։ Բուլղարիայի հավաքականի համար անցկացրած առավելագույն հանդիպումներն անցկացրին բնական խաղացողների շրջանում։ Մինչև խաղացողի կարիերայի ավարտը դարձել է մարզիչ։


== Կարիերա ==


=== Ակումբային ===
Կարիերայում Յանկովիչը խաղացել է «Ժելեզնիկ» «Վոևոդինա», «Լիտեքս», «Դալյան Շիդե», «Էտնիկոս»։ Խաղացողի կարիերան ավարտվել է 2010/11 մրցաշրջանում «Ինջիա» ֆուտբոլային ակումբում, որտեղ դարձել է գլխավոր մարզիչ։ Երկու անգամ (2000/01 և 2001/02 մրցաշրջանում) դարձել է լավագույն ռմբարկու, Բուլղարիայի ֆուտբոլի առաջնություն օտարերկրացիների շրջանում, որտեղ այդ մրցաշրջանում խփել է 13 գնդակ։


=== Միջազգային ===
Բուլղարիայի հավաքականում Յանկովիչը անց է կացրել 30 խաղ, խփելով երկու գոլ։ Իր նորամուտը կատարել է 2002 թվականին փետրվարին հավաքակականի կազմում ընկերական Խորվաթիայի դեմ խաղում, որտեղ հաշիվը վերջացել է 0։0 հաշվով։ Այսպիսով Յանկովիչը եղել է 2004 թվականի Եվրոպայի առաջնության Պորտուգալիայի հավաքականի կազմում։


== Գոլերը ազգային հավաքականում ==


== Ձեռքբերումներ ==
«Լիտեքս»Բուլղարիայի Գավաթի դափնեկիր (3) - 2000/01, 2003/04, 2007/08«Դալյան Շիդե»Չինաստանի չեմպիոն (2) - 2002, 2005
Չինաստանի Գավաթի դափնեկիր - 2005


== Ծանոթագրություններ ==


== Արտաքին հղումներ ==
Профиль игрока на сайте «Сербский футбол»
Ռեյչել ՄաքԱդամս

Ռեյչել Էն ՄաքԱդամս (անգլ.՝ Rachel Anne McAdams, նոյեմբերի 17, 1978(1978-11-17)[…], Լոնդոն, Միդլսեքս շրջան, Օնտարիո, Կանադա), կանադացի դերասանուհի։
Հանդիասատեսին առավել հայտնի է «Դաժան աղջիկները», «Հուշատետր», «Անկոչ հյուրերը», «Շերլոկ Հոլմս», «Շերլոկ Հոլմս. Ստվերների խաղ», «Ընկերը ապագայից» և մի շարք այլ ֆիլմերից


== Վաղ կյանք ==
Ծնվել է Կանադայի Լոնդոն քաղաքում, 1978 թվականի նոյեմբեր 17-ին։ Հայրը բեռնատարի վարորդ էր, իսկ իսկ մայրը աշխատել է որպես բուժքույր։ Ունի մեկ եղբայր և մեկ քույր։


== Ծանոթագրություններ ==
Ագարակ (Խարբերդի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ Արևմտյան Հայաստանում, Խարբերդի վիլայեթի Խարբերդի գավառում, Ակն քաղաքից 9 կմ հյուսիս-արևելք, արևմտյան Եփրատի ձախ կողմում։ Գտնվում էր լեռնոտ և անտառապատ վայրում։ Գյուղի մոտ գտնվում է Ս. Փրկիչ ուխտատեղին։
Գյուղը եղել է հայաբնակ։ Ագարակը թուրքերի կողմից ավերվել է 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
(3309) Բրորֆելդե

(3309) Բրորֆելդե (անգլ.՝ Brorfelde), աստերոիդ աստերոիդների գոտի ներքին մասում։ Հայտնաբերվել է 1982 թվականի հունվարի 28-ին Կարե Յանսենի կողմից (Կառլ Աուգյուստեսենի հետ համատեղ) Բրորֆելդեում։
Միջին հեռավորությունը Արեգակից կազմում է 1,817421 ա. մ., առավելագույնը մոտենում է 1,7203 ա. մ. հեռավորության վրա և հեռանում 1,9146 ա. մ.։ Արեգակի շուրջ մեկ ամբողջական պտույտ է կատարում 894,91 երկրային օրվա ընթացքում, իր ուղեծրով շարժվելով միջինում 0,402273 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,14° անկյուն։
Բրորֆելդե աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3309) Բրորֆելդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկողայոս Տիգրանյանի դիմաքանդակ

Նիկողայոս Տիգրանյանի դիմաքանդակ (Երաժշտագետ Նիկողայոս Տիգրանյանի կիսանդրին), խորհրդահայ քանդակագործ Արա Սարգսյանի ստեղծած փայտաքանդակը։ Հեղինակն այն ստեղծել է 1940 թվականին Երևան քաղաքում։ Քանդակն այժմ գտնվում է  Հայաստանի ազգային պատկերասրահում։ Քանդակի մեջ հեղինակը պատկերել է կոմպոզիտոր, բանահավաք, դաշնակահար, երաժշտական գործիչ Նիկողայոս Տիգրանյանին։


== Պատմություն և նկարագրում ==
Քանդակագործն աշխատանքն ավարտել է 1934 թվականին և 1940֊1941 թվականներին այն տեղափոխել փայտի վրա։ Նիկողայոս Տիգրանյանի դիմաքանդակն ավելի հանգիստ ու խաղաղ ստեղծագործություն է, քան Մելիք֊Փաշայանի դիմաքանդակը։ Նիկողայոս Տիգրանյանի դիմաքանդակի մեջ նկատելի է նրա ծերունական դեմքը։
Հայ արվեստաբան Վահան Հարությունյանը  «Արա Սարգսյան» մենագրության մեջ նշում է՝ «Տիգրանյանի անշարժ դեմքի վրա միակ շարժուն մասը ծնոտն է, ծերունական դողդոջուն ծնոտը, որ իրենն է ու կարծես իրենը չէ, և հենց այդ ծնոտն է երգողը։
Տիգրանյանի խոր ընկած աչքերում, լայն ու կնճռոտ ճակատին և ընդhանրապես նրա ողջ կերպարի մեջ քանդակագործը գտել է ու վեր հանել ստեղծագործողին` նրա hասակի և վիճակի բոլոր առանձնահատկություններով»։


== Տես նաև ==
Ալեքսանդր Մելիք-Փաշայանի դիմաքանդակ


== Ծանոթագրություններ ==


== Արտաքին հղումներ ==
«Իր բազմաբովանդակ գործունեությամբ անբաժան է հայ ժողովրդի և նրա մշակույթի պատմությունից» ... Արա Սարգսյան (լուսանկարներ)
Մարիա Վիտհոս

Մարիա Վիտհոս (հոլ.՝ Maria Withoos, 1663, Ամերսֆորտ, Ուտրեխտ, Նիդերլանդներ - 1699, Հաագա, Միացյալ պրովինցիաների հանրապետություն), հոլանդական ոսկեդարի նկարիչ։
Մատիաս Վիտհոսի դուստրը, նկարիչներ Ալիդա, Յոհանես, Ֆրանս և Պիետեր Վիտհոսների քույրը։


== Կենսագրություն ==
Մարիան ծնվել է Ամերսֆորտում։ Ըստ Հոուբրակենի Մատիասն ունեցել է երեք որդի և չորս դուստր, սակայն անվանական նշում է միայն որդիներին և Ալիդային։ Մարիան կնքվել է Ամերսֆորտում և 1672 թվականի աղետների ժամանակ (rampjaar) հոր հետ տեղափոխվել է Հորն։
Համաձայն Նիդերլանդների արվեստի պատմության ինստիտուտի՝ նրան վերագրված գործերից մեկն այժմ համարվում է Ալիդայի ստեղծագործությունը։
Ամուսնացել է երկու անգամ. Յոհանես Բրիքլի հետ և 1698 թվականին Դըրք Նայպի հետ։ Յուրաքանչյուր ամուսնությունից ունեցել է մեկական որդի։ Մարիայի ստեղծագործությունները շփոթում են հոր աշխատանքների հետ, քանի որ նրանք ստորագրել են նույն անվանատառով։ Մահացել է Հորնում։ Մահվան ամսաթիվն անհայտ է։


== Ծանոթագրություններ ==


== Արտաքին հղումներ ==
Maria Withoos on Artnet
Փախուստ դեպի Եգիպտոս (Պուսենի կտավ)

Անվան այլ կիրառումների համար տե՛ս՝ Փախուստ դեպի Եգիպտոս (այլ կիրառումներ)Փախուստ դեպի Եգիպտոս (ֆր.՝ La Fuite en Égypte), ֆրանսիացի նկարիչ Նիկոլա Պուսենի 1657-1658 թվականներին ստեղծած կտավը, որը ի սկզբանե գտնվել է Լուվրում, այնուհետև տեղափոխվել է Լիոնի կերպարվեստի թանգարան և ներկայացվում է R.F. 2008-1 համարի ներքո։
Կտավն ունի 98 սմ բարձրություն, 133 սմ լայնություն, նյութը՝ կտավ յուղաներկ։


== Նկարագրություն ==
Կտավը ստեղծելիս նկարիչը հավանաբար ոգեշնչվել է նույն թեմայով իտալացի բարրոկո ոճի նկարիչ Անիբալե Կարաչիի կտավով։ 1986 թվականին նկարը հայտնվել է Վերսալի աճուրդում 80.000 ֆրանկ մեկնարկային գնով։ Այն 1,600,000 ֆրանկով գնել են Ռիչարդ և Ռոբերտ Պարդոները։ Ցուցասրահում ցուցադրվելու տարիներին այն ճանաչվել է որպես նկարչի վավերական աշխատանք։ Երկար դատավարությունից հետո որոշվել է նկարը կրկին տալ վաճառողին։ Սեփականատերը որոշել է աշխատանքը վաճառել ավելի քան 15 միլիոն եվրոյով։ Լիոնի կերպարվեստի թանգարանը սկսել է գումար հավաքել կտավը ձեռք բերելու համար։
2007 թվականի հուլիսին Լուվրը և Լիոնի կերպարվեստի թանգարանը վերջապես կարողանում են դրամահավաք իրականացնել և գնել նկարը։ Այն երբևէ հովանավորությամբ հավաքված ձեռքբերումներից ամենաթանկ աշխատանքն է՝ 17 միլիոն եվրո արժեքով (1 միլիոն եվրո տրամադրել է Լիոնի քաղաքապետը, 250,000 ֆրանկ Ռոնա-Ալպի շրջանը, 1 միլիոն Լուվրի թանգարանն իր սեփական միջոցներից, ավելի քան 18 հովանավորներ, ինչպիսիք են Gaz de France, որը տվել է 3 միլիոն եվրո, Total SA, AXA ձեռնարկությունները, Լիոնի բանկերը և մասնավոր բարերարներ)։ Աշխատանքը ձեռք է բերվել Լուվրի համար և Լիոնի կերպարվեստի թանգարան է տեղափոխվել 2008 թվականի փետրվարին Ժակ Սերեսերի (կտավի առաջին կոլեկցիոները և, հնարավոր է նաև, հովանավորը) հայրենի քաղաք։


== Ծանոթագրություններ ==


== Արտաքին հղումներ ==
Կտավը Europeana կայքում
Մինեսունի երկաթուղային կամուրջ

Մինեսունի երկաթուղային կամուրջ  (նորվ.՝ Minnesund jernbanebru), երկաթուղային կամուրջ Մյոսա լճի վրա՝ Էյդսվոլ կոմունայում՝ Նորվեգիայում։ Այն կապում է մայրաքաղաք Օսլոն Տրոնհեյմի հետ։ Մոտավոր հեռավորությունը երկրի մայրաքաղաքից կազմում է 60 կմ դեպի հյուսիս-արևելք։ Կամուրջը բացվել է 1879 թվականին։


== կամրջի պատմություն ==

Մինեսունի երկաթուղային կամուրջը կառուցվել է 1879 թվականին։ Այն բացվեց, քանի որ Համար և Էյդսվոլ քաղաքների միջև երկաթուղային հաղորդակցություն էր ստեղծվել։ կամրջի հեղինակներն  են համարվում ճարտարապետ Բ Լանգեն (B. Lange) և ճարտարագետ Աքսել Յակոբ Պետերսոնը (Axel Jacob Petersson): 1913 թվականին Մյոսա լճում կարգավորվեց ջրի մակարդակը։ Դրա հետ կապված Մինեսունի երկաթուղային կամրջի գլխավոր թռիչքը մեծացվեց եղած 62 մետրից մինչև 82 մետրի։ 1925 թվականին կամուրջը վերակառուցվում է որպես ավտոմոբիլային-երկաթուղային՝ յուրաքանչյուր կողմից մեկ գոտիով։ 1940 թվականի ապրիլին Ֆաշիստական Գերմանիան հարձակվեց Նորվեգիայի վրա։ Այդ ժամանակ, հընթացս Դանիա-Նորվեգական ռազմագործողության, նահանջող նորվեգացի զինվորները պայթեցրին կամուրջը։ 1965 թվականին հարևանությամբ կառուցվեց նոր ավտոմոբիլային կամուրջ։ Այդ ժամանակ Մինեսունի երկաթուղային կամրջի վրա դադարեց ավտոմոբիլային երթևեկությունը։ 2006 թվականին կամուրջը ենթարկվեց վերականգնման. հատկապես թարմացվեցին թռիչքի հատվածներն ու միջնական հենասյուների հատվածները։ Ծրագրավորում են, որպեսզի Մինեսունի երկաթուղային կամուրջը մտնի Նորվեգիայի համաշխարհային ժառանգության հուշարձանների ցանկի մեջ։


== կամրջի կառուցվածք ==
Մինեսունի երկաթուղային կամուրջն ունի 12 թռիչք։ Գլխավոր թռիչքը վերածածկված է միջանցիկ մետաղական կամարակապ ձողակառույցով ներքևի անցումային գոտու հետ միասին։ Թռիչքի երկարությունը կազմում է 82 մետր։ Կողմնային թռիչքներն իրենցից ներկայացնում են վանդակավոր ձողակառույցներ։ Գլխավոր թռիչքի երկու միջնական հենասյուները կառուցված են աղյուսով։ Արտաքին հատվածը երեսապատված է չմշակված գրանիտե սալերով։ Հենասյուներն ունեն սլաքաձև որմնախոռոչներ։ Դրանց վերևի հատվածներում կառուցված են դեկորատիվ հրակնատներ։ Մնացած հենասյուները մետաղական են։ կամրջի ընդհանուր երկարությունը կազմում է 362 մետր։
Մինեսունի երկաթուղային կամուրջը մենուղի է։  


== Ծանոթագրություններ ==


== Արտաքին հղումներ ==
Информация о мосте на сайте Broer.no Archived 2011-05-23 at the Wayback Machine. (անգլ.)
Nasjonal verneplan for veger, bruer og vegrelaterte kulturminner(չաշխատող հղում)  (նորվ.)
Фотографии моста (նորվ.)
Հրիմտուրսեններ

Եղյամե հսկա կամ հրիմտուրսեն (հին իսլանդերեն. hrímthurs) - սկանդինավյան դիցաբանությունում անմահ հսկաներ, որոնք գոյություն են ունեցել դեռ մինչև ասերը։
Եղյամե հսկաների նախապապն էր Իմիրը։ Երբ ասերն սպանեցին Իմիրին, եղյամե հսկաների գրեթե ամբողջ տոհմը խեղդվեց նրա արյան մեջ. կենդանի մնաց միայն Բերգելմիրն իր կնոջ հետ։ Ասքերում հետագայում հիշատակվում են Նիֆլհեյմում ապրող սառցե հսկաները, որոնք հանդիսանում են եղյամե հսկաների սերունդները։


== Ցանկ ==
Բերգելմիր - միակ եղյամե հսկան, որը կենդանի է մնացել Իմիրի սպանությունից հետո, համարվում է հսկաների նոր սերնդի ՝ յոթունների հիմնադիրը։
Բեստլա - հսկա (կին), Բյորի կինը, ասերի մայրը
Բյոլթորն - Բեստլայի հայրը
Հեյրոդ - հսկաների իշխաններից մեկը։ Ապրել է Յոթունհեյմում, սպանվել է Թորի կողմից։
Հրեյպ - Հեյրոդի դուստրը
Հյալլ - Հեյրոդի դուստրը
Իմիր - առաջին կենդանի արարածը
Սկադի - Տյացցիի աղջիկը, որսորդուհի-աստվածուհի, Նյորդի կինը, դահուկորդուհիների հովանավորը
Տյացցի - երկրային փոթորիկների տիրակալը, Լոկիի օգնությամբ առևանգել է Իդունին և նրա ոսկե խնձորները, որոնցից ստեղծել է աստղերը, սպանվել է Օդինի կողմից
Տրուդհելմիր - վեցգլխանի հսկա, Իմիրի որդին, Բերգելմիրի հայրը։
Հարություն Մկրտչյան (այլ կիրառումներ)

Հարություն Մկրտչյան անունը կարող է վերաբերել հետևյալ անձանց.

Հարություն Մկրտչյան (գրող)  (1903, ապրիլի 15, գյուղ Փայխներ (Վանի վիլայեթի Արճեշ գավառ) - 1992, նոյեմբերի 15, Երևան), հայ գրող, գրականագետ։
Հարություն Մկրտչյան (ԽՍՀՄ հերոս) (1922, գյուղ Ներքին Ղանլիջա (այժմ՝ Վահրամաբերդ) - 2002), Խորհրդային Միության հերոս (մարտի 24, 1945), ավագ սերժանտ։
Սախասառա

Սախասառա  (իսպ.՝ Sajazarra), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 13,84 կմ2 տարածք։ Բնակչությունը կազմում է 137 մարդ (2010 թվականի տվյալներով)։ Գտնվում է պրովինցիայի վարչական կենտրոնից 55 կմ հեռավորության վրա։
Արկադի Ծատուրյան

Արկադի Երվանդի Ծատուրյան (փետրվարի 7, 1937(1937-02-07), Խնձորեսկ, Գորիսի շրջան, Հայկական ԽՍՀ, ԽՍՀՄ - օգոստոսի 8, 2021(2021-08-08)), գրող, արձակագիր, բանահավաք, Հայաստանի գրողների միության անդամ, Հայաստանի գրողների միության Սյունիքի մասնաճյուղի նախկին նախագահ։


== Կենսագրություն ==
Արկադի Ծատուրյանը ծնվել է 1937 թվականի փետրվարի 7-ին, Գորիսի շրջանի Խնձորեսկ գյուղում։ Ավարտել է Երևանի Խ․ Աբովյանի անվան մանկավարժական ինստիտուտի բանասիրական բաժինը և ստացել մանկավարժական բարձրագույն կրթություն։ Ավելի քան 49 տարի եղել է հայոց լեզվի և գրականության ուսուցիչ։ Խնձորեսկ գյուղի Գարեգին Սևունցի անվան միջնակարգ դպրոցում  երկար տաիրներ եղել է ուսմասվար։
1989-2004 թվականներին եղել է Ներքին Խնձորեսկի նորաբաց դպրոցի տնօրենը։ 2004-2006 թվականներին դպրոցի տնօրենի պաշտոնակատար է եղել Խնձորեսկի միջնակարգ դպրոցում։
1977-1978 թվականներին աշխատել է «Զանգեզուր» շրջանային թերթում՝ որպես նամակների բաժնի վարիչ։
1910 թվականից հասարակական կարգով գլխավորել է Հայաստանի գրողների միության Սյունիքի մասնաճյուղը։ ՀՀԳ Գրողների միության անդամ է։


== Գրքեր ==
Ստեղծագործությունների մի մասը (5-6 գիրք) նվիրված է ղարաբաղյան ազատամարտի դեպքերին ու իրադարձություններին, որոնք հիմնականում տեղի են ունենում Գորիսի սահմանների վրա։

«Կատակում, զվարճախոսում, սրամտում է Խնձորեսկը», 1998 թվական (երգիծանք)
«Թուրուսի խութի գրավումը» (վիպակ), 1998 թվական
«Հողի սիրով» (բանաստեղծությունների ժողովածու), 2001 թվական
«Արքաների խիղճը» (առակներ), 2001 թվական
«Զանգեզուրյան տաղեր» (ժողովրդական քառյակներ), 2001 թվական
«Մի կրակեք հայերի վրա» (պատմվածքներ) 2002 թվական
«Ապրելու իրավունքով» (պատմվածքներ) 2003 թվական
«Առանց հայրենքի չի կարելի» (պատմվածքներ) 2004 թվական
«Հայրենիքը սկսվում է ծննդավայրից» (պատմվածքներ) 2005 թվական
«Մարդ էլ կա, մարդ էլ» (խառը բանաստեղծություններ) 2004 թվական
«Ծիծաղում է Խնձորեսկը» (երգիծապատում) 2006 թվական
«Ծուխ Ծխանի» (պատմվածքներ, նովելներ) 2007 թվական
«Գորիսապատում» Ա (Գորիսի մասին) 2010 թվական
«Խոզնավար» (գյուղի պատմություն) 2010 թվական
«Գորիսապատում» Բ (Գորիս քաղաքի պատմություն) 2011 թվական
«Մեր Այվազյանը» (գրողի դիմանկար) 2012 թվական
«Գորիսապատում» Գ (Գորիս քաղաքի մասին) 2012 թվական


== Պարգևներ ==
Պարգևատրվել է Մովսես Խորենացու մեդալով։


== Ծանոթագրություններ ==
Սեն Ժուստ դ'Արդեշ

Սեն Ժուստ դ'Արդեշ (ֆր.՝ Saint-Just-d'Ardèche), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1498 մարդ, բնակչության խտությունը` 143.49 մարդ/կմ²։ Բնակավայրը զբաղեցնում է 10.44 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Լիոն քաղաքից` 165 կմ հարավ, Պրիվա քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1021 աշխատունակ (15-64 տարեկան) բնակիչ, որոնցից ակտիվ էին 763-ը, իսկ ոչ ակտիվները` 258։ Ակտիվության ցուցանիշը կազմում է 74,7 %։ 763 աշխատունակ մարդկանցից աշխատել է 654 անձ (347 տղամարդ և 307 կին)։ Գործազուրկ են եղել 109 անձ (42 տղամարդ և 67 կին)։ 258 անաշխատունակներից 74-ը եղել են աշակերտներ կամ ուսանողներ, 91-ը` թոշակառուներ, իսկ 93-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հենրի շրջան (Ինդիանա)

Անվան այլ կիրառումների համար տե՛ս՝ Հենրի շրջան (այլ կիրառումներ)Հենրի շրջան (անգլ.՝ Henry County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.018 կմ² է, բնակչությունը՝ 48.508 մարդ (2010 թ. տվյալներով)։ Շրջկենտրոնն է Նյու Քասլ բնակավայրը։ Կազմավորվել է 1821 թ.։
Մայքլ Թոմփսոն

Մայքլ Ջորջ Թոմփսոն (անգլ.՝ Mychal George Thompson, հունվարի 30, 1956(1956-01-30), Նասաու, Բահամյան Կղզիներ), ամերիկացի պրոֆեսիոնալ բասկետբոլիստ։ «Գոլդեն Սթեյթ Ուորիորս» ակումբի գործող խաղացող Քլեյ Թոմփսոնի հայրը։


== Խաղացողի կարիերա ==
Խաղացել է ծանր հարձակվողի և կենտրոնականի դիրքերում։ Սովորել է Մինեսոտայի համալսարանում։ 1978 թվականի NBA դրաֆթի ժամանակ ընտրվել է «Պորտլենդ Թրեյլ Բլեյզերս» ակումբի կողմից՝ առաջին համարի ներքո։ Թոմփսոնը այդպիսով դարձել է ասոցիացիայի պատմության առաջին օտարազգի բասկետբոլիստը, որը ընտրվել է առաջին համարի ներքո։ Հետագայում հանդես է եկել «Սան Անտոնիո Սփըրս», «Լոս Անջելես Լեյքերս» և «Յուվե Կազերտա Բասկետ» ակումբների կազմում։ NBA-ում, ընդհանուր առմամբ, անցկացրել է 12 մրցաշրջան։ 1986-87 և 1987-88 թվականների մրցաշրջաններին Թոմփսոնը Լեյքերսի կազմում դարձել է NBA չեմպիոն։ Ընդգրկվել է NBA սկսնակների առաջին հավաքականի կազմում (1979)։ Մեկ անգամ ընդգրկվել է NCAA առաջին համաամերիկյան հավաքականի կազմում (1978), ինչպես նաև մեկ անգամ NCAA երկրորդ համաամերիկյան հավաքականի կազմում (1977): NBA կարիերայի ընթացքում, ընդհանուր առմամբ, խաղացել է 935 խաղ, որոնց ժամանակ հավաքել է 12 810 միավոր (13,7 մ/խ), կատարել 6951 անդրադարձ, 2141 փոխանցում, 701 խլում և 1073 բլոկշոտ։


== NBA կարիերայի ցուցանիշներ ==


=== Ամենամյա մրցաշրջաններ ===


=== Փլեյ օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Կրասնի Գուլյայ

Կրասնի Գուլյայ (ռուս.՝ Красный Гуляй), քաղաքատիպ ավան Ռուսաստանի Ուլյանովսկի մարզի Սինգիլեևսկի շրջանի կազմում։
Բնակչությունը 2010 թվականին գրանցված տվյալներով կազմում էր 3150 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յակոբինյան դիկտատուրա

Յակոբինյան բռնապետություն՝ հեղափոխական-դեմոկրատական իշխանություն, Ֆրանսիական հեղափոխության (18-րդ դար) բարձրակետը։


== Հաստատում ==
Հաստատվել է 1793 թ.-ի մայիսի 31-հունիսի 2-ի ժողովրդական ապստամբության հետևանքով, երբ իշխանության գլուխ են անցել յակոբինյանները (այստեղից էլ՝ անվանումը)։ Հենվում էր քաղաքային մանր ու միջին բուրժուազիայի, գյուղացիության մեծամասնության և պլեբեյության հեղափոխական դաշինքի վրա։
Յակոբինյան բռնապետությունը հաստատվեց ֆրանսիական հեղափոխության համար բախտորոշ պահին, ներքին թշնամիների խռովությունների (ապստամբել էին միապետության կողմնակիցները՝ ժիրոնղիստները), հակահեղափոխական տեռորի, արտաքին ինտերվենցիայի պայմաններում։ Հանրապետությունը փրկելու համար անհրաժեշտ էր ժողովրդի ուժերի մեծագույն լարում, հեղափոխական վճռականություն։ (Յակոբինյանները հենվելով ժողովրդական լայն զանգվածների վրա՝ պաշտպանեցին բազմաքանակ գյուղացիության և քաղաքային չքավորության շահերը։


== Կառավարման կարգի իրավական ձևակերպում ==
Յակոբինյան բռնապետությունի կառավարման կարգի իրավական ձևակերպումը կատարվեց աստիճանաբար և ավարտվեց Ֆրանսիայում «կառավարման ժամանակավոր հեղափոխական կարգի» սահմանումով։ Օրենսդիր և գործադիր իշխանությունը կենտրոնացավ Կոնվենտի և նրա կոմիտեների ձեռքում։ Հասարակական փրկության կոմիտեն ըստ էության կատարում էր հեղափոխական կառավարության պարտականություն, Հասարակական անվտանգության կոմիտեի հիմնական խնդիրն էր պայքարը ներքին հակահեղափոխության դեմ։ Կոնվենտի հատուկ լիազորություններով օժտված կոմիսարները ուղարկվեցին դեպարտամենտները և բանակ։
Յակոբինյան բռնապետությունի աշխատանքին մեծապես աջակցում էին Յակոբինյան ակումբը, Փարիզի կոմունան, Կորդեչիերների ակումբը, բազմաթիվ ժողովրդական ընկերություններ։ Կարճ ժամանակում Յակոբինյան բռնապետությունը լուծեց բուրժուական հեղափոխության հիմնական խնդիրները և պահպանեց նրա նվաճումները։ Լուծվեց հեղափոխության հիմնական՝ ագրարային հարցը, որի շնորհիվ գյուղացիներին վերադարձվեցին ֆեոդալների զավթած հողերը, մտցվեց հեղափոխական տեռոր, ապրանքների համընդհանուր մաքսիմում։
Ջախջախիչ հարված հասցվեց ներքին հակահեղափոխությանը։ Ստեղծվեց ազգային բանակ։ Բայց, երբ Յակոբինյան բռնապետությունի շնորհիվ վերացավ հին կարգերի վերականգնման վտանգը, սոցիալական ուժերի բլոկի ներսում սրվեց հակամարտությունը։ Ցակոբինյան իշխանության բուրժուական սահմանափակվածությունը (մաքսիմումի տարածումը աշխատավարձի վրա, քաղաքային և գյուղական բանվորների գործադուլների հետապնդումը, «կատաղիների» մեկուսացումը, «հեղափոխական բանակի» ցրումը և այլն) հարուցեց քաղաքային և գյուղական ցածր խավերի դժգոհությունը։
Սկսվեց յակոբինյան խմբավորման քայքայումը և Յակոբինյան բռնապետությունի ճգնաժամը։ 1794 թվականի հունիս-հուլիսին Կոնվենտում կազմակերպվեց դավադրություն Մ․ Ռոբեսպիերի գլխավորած հեղափոխական իշխանության դեմ։ Տերմիդորյան հեղաշրջման (1794 թ.-ի հուլիսի 27-28) հետևանքով Յակոբինյան բռնապետությունը տապալվեց, նրա ղեկավարները մահապատժի ենթարկվեցին։ Յակոբինյան բռնապետությունի պատմական նշանակությունը այն էր, որ վճռական հաղթանակի հասցրեց Ֆրանսիայում բուրժուական հեղափոխությունը, պաշտպանեց նրա նվաճումները արտաքին և ներքին հակահեղափոխությունից, սկիզբ դրեց հեղափոխական ավանդույթներին, որոնք մեծ դեր խաղացին 19-20-րդ դարերի հեղափոխական շարժման մեջ։